Sun Yat-senin yliopisto

**Sun Yat-senin yliopisto** (, , lyhennys **SYSU**; myös *Zhongshan University*; ) on Kiinan eteläosan Guangdongin maakunnan Kantonissa toimiva tiedeyliopisto. Yliopiston perusti vuonna 1924 vallankumousjohtaja, Kantonissa ja Hongkongissa lääkäriksi opiskellut Sun Yat-sen. Kansallisena Guangdongin yliopistona (國立廣東大學) aloittanut yliopisto nimettiin perustajansa mukaan vuonna 1926.

Sun Yat-senin yliopistossa opiskelee yhteensä 63&nbsp;133 opiskelijaa (ARWU:n mukaan 54&nbsp;996; kolmannen lähteen mukaan 58&nbsp;586), joista 28&nbsp;577 on alemman yliopistotutkinnon jälkeisten maisteri- tai tohtorivaiheen opiskelijoita (ARWU: 22&nbsp;023; kolmannen lähteen mukaan 43 prosenttia opiskelijoista). Tohtoritutkintoon heistä tähtäsi 7&nbsp;884. 

Yliopistolla on viisi kampusaluetta, joista kolme sijaitsee Kantonissa (Kantonin eteläinen eli pääkampus, Kantonin pohjoinen ja Kantonin itäinen) jonka lisäksi kampukset löytyvät Zhuhaista ja Shenzhenistä. Yliopistoon kytkeytyy kymmenen sairaalaa. Vuonna 2020 yliopisto sai 3,816 miljardin RMB:n rahoituksen (noin 475,8 milj. EUR, Euroopan keskuspankin 31.12.2020 vaihtokurssilla).

Tekee yhteistyötä yli 150 ulkomaisen yliopiston tai tutkimuslaitoksen kanssa. Yhteistyötahoja on runsaasti erityisesti Yhdysvalloista (28), Ranskasta (24), Etelä-Koreasta (19), Japanista (18),  Australiasta (9) ja Britanniasta (8). Marraskuussa 2021 oli toiminnassa yhä kolme SYSU:n yhteistyöyliopistoihin perustamaa Konfutse-instituuttia.

Kiinan valtio on panostanut SYSU:n tieteellisen tason kehittämiseen. Yliopisto valittiin mukaan projekti 211:nä ja projekti 985:na tunnettuihin valtionjohdon hyväksymiin Kiinan kärkiyliopistojen kehittämisohjelmiin (1995– ja 1999–). Näiden hankkeiden myötä yliopisto sai merkittävästi varoja kehittyäkseen kohti maailman tasokkaimpien yliopistojen joukkoa. Sun Yat-senin yliopisto on mukana myös Kiinan 13. viisivuotissuunnitelman osana vuonna 2016 käynnistynyttä Double First Class -ohjelmaa, joka pyrkii nostamaan valittua yliopistojoukkoa ylemmäs kohti kansainvälisten yliopistojen huippua.

Kiinalaisten laatimien ARWU-vertailujen käynnistyessä (2003) USTC oli maailmanlistan sijaluokassa 451–500, mutta kohosi vuoteen 2015 mennessä tällä listalla jo 200 parhaan tutkimusyliopiston joukkoon (sijaluokka 151–200). Vuoden 2021 ARWU-yliopistoranking ("Shanghain lista") arvioi Sun Yat-senin yliopiston tuhannen huippuyliopiston maailmanlistansa sijalle 89. Brittiläisessä Quacquarelli Symondsin (QS) World University Rankings -yliopistoluokittelussa Sun Yat-senin yliopisto ylsi puolestaan maailmanlistan sijalle 260 (vuonna 2022).


File:Yichou Jinshi Arch in Lingnan University 01 2016-05.jpg|Sun Yat-senin yliopistoa edeltäneen Lingnanin yliopiston Yichou Jinshi -portti.
File:Swasey Hall of Lingnan University 03 2016-05.jpg|Punatiilinen Swansey Hall -rakennus SYSU:a edeltävän Lingnanin yliopiston ajalta.
File:Guangzhou Zhongguo Guoming Dang Diyici Quanguo Daibiao Dahui Jiuzhi 2019.03.08 16-27-51.jpg|Kuomintangin ensimmäisen kansallisen kongressin kokoontumispaikka oli tässä rakennuksessa (Wenming Rd, Yuexiu District, Kanton).
File:Guangzhou Zhongguo Guoming Dang Diyici Quanguo Daibiao Dahui Jiuzhi 2019.03.08 16-23-52.jpg|Kuomintangin ensimmäisen kansallisen kongressin kokoontumispaikka.
File:SYSU-Zhuhai.jpg|SYSU:n Zhuhain kampusta.
File:SYSU Shenzhen 202109 133.jpg|Shenzhenin kampusta.


## Lähteet

## Aiheesta muualla